|  | Metodické usmernenie | Poskytovateľ opatrovateľskej služby |
| --- | --- | --- |
| Verzia: 1Výtlačok č. 1 | ***Názov smernice*** | Platná od: 1.10.2020Účinná od: 1.10.2020 |

**Krízový plán**[[1]](#footnote-1) **na predchádzanie a riešenie mimoriadnej udalosti v súvislosti s nebezpečenstvom šírenia ochorenia COVID-19 spôsobenej koronavírusom (SARS-CoV-2)**

**Pri poskytovaní opatrovateľskej služby**

**(Otvorený dokument)**

|  |  |  |  |  |
| --- | --- | --- | --- | --- |
|  | Meno | Funkcia | Dátum | Podpis |
| Spracoval: | Mgr. Monika Badová | sociálna pracovníčka  | 1.10.2020 |  |
| Schválil: | Štefan Mladý | starosta obce  | 1.10.2020 |  |

**PRVÁ ČASŤ**

**ÚVODNÉ USTANOVENIA**

**Článok 1**

**Účel vydania**

# 1.1 Účelom vydania tejto smernice (metodického pokynu) pri poskytovaní opatrovateľskej služby je:[[2]](#footnote-2)

* zabezpečenie koordinovanej informovanosti ohľadom rizík spojených so šírením infekcie spôsobenej koronavírusom (ďalej „COVID-19“);
* vytvorenie podmienok pre prevenciu negatívneho dopadu a stresu prijímateľov sociálnych služieb (ďalej aj „klienti“[[3]](#footnote-3)), ich rodinných príbuzných a známych, ako aj zamestnancov a manažmentu poskytovateľa sociálnej služby;
* formulácia preventívnych opatrení, ktoré smerujú k zabráneniu šírenia ochorenia COVID-19 a postupov pri výskyte podozrivých a potvrdených prípadov koronavírusu u klientov alebo zamestnancov poskytovateľa sociálnej služby.

1.2. Poskytovanie sociálnej služby vychádza z princípov zachovania ľudskej dôstojnosti a autonómie prijímateľov sociálnych služieb, z rešpektu k ich názorom a rozhodnutiam. Poskytovateľ sociálnej služby preto aj v čase krízových situácií vytvára podmienky k podpore a zachovaniu základných ľudských práv a slobôd všetkých osôb zúčastnených pri poskytovaní opatrovateľskej služby.

**Článok 2**

**Súvisiace predpisy a usmernenia**

2.1. Poskytovateľ sociálnych služieb sa vzhľadom na dosiahnutie účelu smernice riadi najmä nasledovnými predpismi:

* Nariadenie vlády č. 77/2020 Z. z. na vykonanie niektorých opatrení hospodárskej mobilizácie;
* Ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu;
* Zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov;
* Zákonom NR SR č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.

2.2 Poskytovateľ sociálnych služieb postupuje pri výkone preventívnych a krízových opatrení v  súvislosti so šírením ochorenia COVID-19 podľa odporúčaní, záväzných postupov a usmernení Ministerstva práce, sociálnych vecí a rodiny SR (ďalej „MPSVR SR“), Ministerstva zdravotníctva SR, Úradu verejného zdravotníctva SR a ďalších subjektov verejnej správy, ktoré sú zverejnené na webovom sídle MPSVR SR.[[4]](#footnote-4)

2.3 Za týmto účelom štatutárny zástupca obce alebo ňou poverená osoba denne sleduje aktuálne informácie na webovom sídle MPSVR SR a ďalších relevantných inštitúcií.[[5]](#footnote-5)

**Článok 3**

**Osobitý charakter predpisu – otvorenosť**

3.1 Vzhľadom na skutočnosť, že odporúčacie a záväzné postupy, usmernenia a informácie pre poskytovateľov sociálnych služieb sa v súlade s opatreniami krízových štábov neustále menia a aktualizujú, je tento dokument chápaný ako otvorený a podľa potreby je nevyhnutné ho aktualizovať, dopĺňať a meniť.

3.2 Zmeny v dokumente budú vyznačené farebne kvôli lepšej prehľadnosti. Zamestnanci a klienti budú o nich pravidelne informovaní. Zodpovednosť za informovanie o zmenách má štatutárny zástupca obce alebo ním poverený zamestnanec[[6]](#footnote-6).

**DRUHÁ ČASŤ**

**VŠEOBECNÉ USTANOVENIA**

**Článok 4**

**Informovanosť o víruse a ochorení COvID-19**

4.1 Základným predpokladom úspešnej prevencie sú dostupné a zrozumiteľné informácie ohľadom rizík súvisiacich s novým koronavírusom, spôsoboch jeho prenosu, príznakoch ochorenia COVID-19 a preventívnych opatreniach.

4.2 Za koordinovanú informovanosť pri poskytovaní opatrovateľskej služby zodpovedá štatutárny zástupca obce alebo ním poverený zamestnanec. Náležitá informovanosť je dôležitá pre všetkých zamestnancov obce, klientov ako aj ich rodinných príbuzných a známych. Zodpovedná osoba zabezpečí, aby informovanosť bola pre všetkých zrozumiteľná a dostupná.[[7]](#footnote-7)

4.3 SARS-CoV-2 je respiračný vírus, ktorý spôsobuje ochorenie COvID-19. K prenosu dochádza primárne kontaktom s infikovanou osobou, ktorá najmä pri hovorení, kašľaní a kýchaní šíri infekčné kvapôčky do svojho okolia. Prenos je možný tiež predmetmi čerstvo kontaminovanými sekrétmi infikovaného človeka. Vírus sa podarilo izolovať zo vzoriek odobratých z dolných dýchacích ciest, ale aj zo sterov z nosohltana aj hrdla, v sére, krvi, v slinách, moči a stolici.

4.4 Testovanie na prítomnosť koronavírusu sa môže realizovať aj preventívne. Samotné testovanie ešte neznamená, že niekto je nositeľom vírusu.

4.5 Príznaky ochorenia COVID-19 sú najmä:

* *teplota nad 38°C* (pozor! u starších a imunitne oslabených klientov môže telesná teplota zostať nízka, preto treba zvážiť aj iné príznaky a poradiť sa s lekárom),
* *kašeľ,*
* *sťažené dýchanie* (tzv. dýchavica, klient nevie dokončiť nádych – ľudovo „nevie sa dodýchnuť“, prípadne má zrýchlené dýchanie),
* *bolesť svalov*
* *únava.*

Vo všeobecnosti môže táto infekcia spôsobiť závažnejšie príznaky u klientov s oslabeným imunitným systémom, a to najmä:

* seniorov nad 70 rokov,
* klientov s chronickým ochorením (onkologické ochorenie, pľúcne ochorenie, srdcovo-cievne ochorenia),
* klientov liečených imunosupresívnymi (imunitný systém potláčajúcimi) liekmi.

4.6 Nakoľko súčasne s týmto ochorením prebieha aj každoročná sezónna epidémia chrípky a iných respiračných infekcií, je možné, že podobné príznaky môžu súvisieť aj s iným respiračným infekčným ochorením, preto je potrebné zachovať rozvahu a kontaktovať všeobecného lekára, alebo v prípade nejasností hygienika príslušného Regionálneho úradu verejného zdravotníctva (ďalej len „RÚVZ“) a riadiť sa ich usmerneniami.

**Článok 5**

**Prevencia šírenia vírusovej infekcie a ochorenia COVID-19**

***5.1*** ***Všeobecné zásady šírenia respiračných chorôb***

Najlepším spôsobom, ako zabrániť nákaze, je vyhnúť sa expozícii (t. j. stretnutiu) s infikovaným človekom alebo expozícii s vírusom. Všeobecné zásady, ktoré pomáhajú zabrániť šíreniu respiračných vírusov, vrátane SARS-CoV-2, sú nasledovné:

* vyhnúť sa úzkemu kontaktu s ľuďmi s akútnym respiračným ochorením;
* skrátiť pobyt v priestoroch, kde sa nachádza veľké množstvo ľudí;
* často si umývať ruky teplou vodou a mydlom(najmä pri priamom kontakte s chorými alebo izolovanými pri čakaní na výsledky v prostredí zariadenia sociálnych služieb alebo ich okolí); ak mydlo s dezinfekčným účinkom v dávkovači nie je dostupné ako ďalší stupeň po umytí rúk je vhodné použiť dezinfekčný gél na báze alkoholu;
* účinnosť umývania rúk možno zvýšiť použitím dezinfekčného mydla s virucídnym účinkom.

Dezinfekcia je v v prirodzenom priestore poskytovania opatrovateľskej služby realizovaná v súlade s Prílohami č. 3 a 4 tohto dokumentu.

***5.2 Umývanie rúk***

5.2.1Zamestnanci opatrovateľskej služby by si mali umývať ruky najmä:

* pred odchodom z domu,
* pri príchode do práce,
* po použití toalety,
* po prestávke a denných pracovných činnostiach,
* pred prípravou jedla a nápojov,
* pred a po konzumácii jedla a nápojov, vrátane desiat,
* po manipulácii s odpadom a odpadovým košom,
* pred odchodom z práce,
* pri príchode domov,
* po každom priamom kontakte s klientom.

Dôležité je nepoužívať spoločné uteráky, predmety osobnej potreby a dodržiavať zásady dezinfekcie povrchov v zmysle prevádzkového poriadku a po každej činnosti, pri ktorej došlo k ich kontaminácii a vetrať.

5.2.2 Klienti opatrovateľskej služby by si mali umývať ruky najmä:

* po použití toalety,
* pred a po konzumácii jedla a nápojov, vrátane desiat,
* po manipulácii s odpadom a odpadovým košom,
* po návrate do svojej domácnosti z pobytu mimo svojej domácnosti,
* pred a po návšteve nemocnice, lekára.

Dôležité je nepoužívať spoločné uteráky, predmety osobnej potreby.[[8]](#footnote-8)

***5.3 Prekrytie horných dýchacích ciest (tvárové rúška)***

5.3.1 V súlade s nariadením hlavného hygienika SR je dôležitým preventívnym opatrením zákaz vychádzať a pohybovať sa na verejnosti bez ***prekrytia horných dýchacích ciest (tvárové rúška)***, ktoré poskytuje bariérovú ochranu pred kvapôčkovou nákazou. Je dôležité, aby rúško bolo nasadené podľa pokynov výrobcu.[[9]](#footnote-9)

5.3.2 Po použití by malo byť rúško odstránené uvoľnením šnúrok na zadnej časti (nikdy neodstraňovať rúško uchopením rúška jeho časťou pokrývajúcou tvár) a zlikvidovať rúško ako infekčný odpad. Po odložení rúška do odpadu je potrebné vykonať hygienu rúk.

5.3.3 Poskytovateľ opatrovateľskej služby zabezpečí pre všetkých pracovníkov a klientov dostatočné množstvo ochranných rúšok.

5.3.4 Výnimky z nosenia rúšok budú starostlivo zvážené vzhľadom na osoby s poruchami autistického spektra[[10]](#footnote-10), jej rodinnými príbuznými a v prípade potreby aj s lekárom a inými osobami. O výnimkách z nosenia ochranných rúšok budú informovaní opatrovateľky.

5.3.6 V prípade, že prijímateľ opatrovateľskej služby opustí svoju domácnosť, je potrebné aby v čase pohybu mimo priestorov svojej domácnosti postupoval v súlade s nariadeniami Úradu verejného zdravotníctva, t. j. bez prerušenia používal ochranné prostriedky - rúško resp. iný spôsob zakrytia oblasti úst a tváre a rukavice a pri kontakte s inými osobami dodržiaval odstup minimálne 2 metre.

***5.5 Ochranné pomôcky***

5.5.1 Poskytovateľ opatrovateľskej služby (obec) je povinný plniť ochranné preventívne opatrenia a bezplatne zabezpečiť a poskytovať ochranné pracovné pomôcky ako aj ochranné pomôcky pre prijímateľov sociálnej služby. Zodpovednosť v obci za toto opatrenie nesie štatutárny zástupca v spolupráci s poverenou osobou. Evidenciu o poskytnutí ochranných pomôcok vedie poverená osoba.

***5.6*** ***Preventívna kontrola zdravotného stavu klientov***

5.6.1 Každé ráno opatrovateľka bude kontrolovať zdravotný stav klientov – príznaky respiračného infektu. Do 9:00 hod. bude každé ráno informovať o zdravotnom stave klientov poverenú osobu, a tá je následne povinná podať informáciu štatutárnemu zástupcovi obce.

5.6.2 V prípade, že bude klient opatrovateľskej služby vykazovať akýkoľvek klinický príznak respiračného infektu, bezodkladne túto situáciu opatrovateľka alebo poverená osoba konzultuje s ošetrujúcim lekárom.

***5.7 Preventívne opatrenia pri zavádzaní opatrovateľskej služby pre nových klientov***

5.7.1 V záujme ochrany života a zdravia klientov a bezpečnosti poskytovanej sociálnej služby je možné prijímanie iba fyzickej osoby, ktorá je v ohrození života alebo zdravia a je odkázaná na bezodkladné poskytnutie sociálnej služby, a to

- ak absolvovala 14 dňovú preventívnu karanténu a po 12-tom dni preventívnej karantény absolvovala test na COVID-19 s negatívnym výsledkom,

- zo zariadenia ústavnej zdravotnej starostlivosti, ak priamo v zariadení ústavnej zdravotnej absolvovala test na COVID-19 s negatívnym výsledkom.

**Článok 6**

**Opatrenia v prípade podozrenia na respiračnú infekciu a v prípade návratu zo zariadenia ústavnej zdravotnej starostlivosti**

6.1 V prípade pochybností môže poskytovateľ žiadať o usmernenie ku svojej konkrétnej situácii priamo od MPSVR SR.

6.2 Osoba, s ktorou má poskytovateľ opatrovateľskej služby uzatvorenú zmluvu o poskytovaní sociálnej služby a bola jej poskytnutá zdravotná starostlivosť v zariadení ústavnej zdravotnej starostlivosti, môže jej byť opätovne poskytnutá opatrovateľská služba až po splnení opatrení - „Zabezpečenie ochrany opatrovateľky počas pandemie Koronavirusu“.[[11]](#footnote-11) Klient je priamo v zariadení ústavnej zdravotnej starostlivosti testovaný na COVID-19. Až po absolvovaní dvoch testov na COVID-19 s negatívnym výsledkom je prevezený do domácnosti, kde absolvuje preventívnu 14 - dňovú karanténu.

**Článok 7**

**Preventívna kontrola zamestnancov a riešenie situácie s výpadkami pracovníkov**

7.1 Pri zabezpečovaní opatrovateľskej služby je dôležitá intenzívna podpora jeho vedenia, rovnako všetkých pracovníkov, osobitné oceňovanie ich práce. Za účelom zmiernenia psychických a iných negatívnych dôsledkov krízovej situácie je im sprostredkovávané poskytovanie externej psychologickej a/alebo supervíznej podpory.

7.2 Pred nástupom do práce opatrovateľka alebo poverený zamestnanec obce si zmeria teplotu, a to ešte pred vstupom do domácnosti klienta. V prípade zvýšenej teploty nie je umožnené zamestnancovi vstúpiť do domácnosti klienta. Opatrovateľka je povinná kontaktovať svojho lekára za účelom posúdenia zdravotného stavu. Túto skutočnosť ohlási aj určenému zamestnancovi obce, prípadne štatutárnemu zástupcovi.

7.3 Obec umožní vykonávať opatrovanie aj fyzickej osobe bez splnenia kvalifikačných predpokladov pre výkon práce opatrovateľa v sociálnych službách, po zaškolení kvalifikovaným opatrovateľom.

7.4 V prípade nedostatku opatrovateliek, štatutárny zástupca obce upovedomí rodinu klienta opatrovateľskej služby o tejto skutočnosti a v spolupráci s rodinou hľadá riešenie zabezpečenia starostlivosti o klienta.

**Článok 8**

**Postup pri podozrení na ochorenie COVID-19 u zamestnanca**

8.1Inkubačná doba ochorenia COVID-19 je od 2 – 14 dní. Z tohto dôvodu zamestnanci, ktorí boli vystavení kontaktu s človekom s potvrdeným ochorením COVID-19, majú byť bezodkladne izolovaní v domácom prostredí počas 14 dní od posledného kontaktu s chorou osobou, nakoľko sa v priebehu tohto obdobia môže u nich vyvinúť ochorenie s príznakmi.

8.2 Zamestnanec obce je o kontakte s človekom s potvrdeným ochorením COVID-19 **povinný** **telefonicky** informovať štatutárneho zástupcu obce.

8.3 Zamestnávateľ je vzhľadom na povinnosť predchádzať rizikám z hľadiska bezpečnosti
a ochrany zdravia pri práci oprávnený vyzvať zamestnanca, aby sa podrobil vyšetreniu
u všeobecného lekára (ktorého **má kontaktovať najskôr telefonicky**a podľa inštrukcií buď prísť na vyšetrenie alebo zostať v domácej izolácii), najmä ak je dôvodné podozrenie nebezpečenstva vzhľadom k vykonávanej práci alebo má zamestnávateľ podozrenie, že zamestnanec nie je spôsobilý vykonávať prácu pre možnosť ochorenia COVID-19.
O prípadnom nariadení karantény, t.j. izolácie, jej trvaní a ukončení rozhoduje príslušný RÚVZ, ktorý je povinný podať zamestnávateľovi na jeho žiadosť informáciu o tom, že zamestnancovi bola karanténa nariadená.

8.4 V prípade, že je zamestnancovi nariadená karanténa, ide o prekážku v práci na strane zamestnanca, pri ktorej mu prislúcha náhrada mzdy alebo platu rovnako ako v prípade, keď je dočasne práce neschopný.

8.5 V prípade potvrdenia ochorenia COVID-19 u zamestnanca sú v obci izolovaní všetky ostatné osoby, ktorí prišli s chorým zamestnancom do kontaktu, ak tak určí hygienik RÚVZ. Všetky priestory a povrchy, v ktorých sa chorý zamestnanec nachádzal, musia byť následne dôkladne dezinfikované za použitia virucídneho dezinfekčného prostriedku podľa dezinfekčného plánu prevádzkového poriadku ZSS a usmernenia pracovníka RÚVZ. Ak RÚVZ nerozhodne inak, postupuje sa podľa „Protokolu postupu v prípade podozrenia nákazy v obci“ (pozri Príloha č. 2).

**Článok 9**

**Postup pri podozrení na ochorenie alebo s potvrdenou infekciou COVID-19 u klienta**

9.1 Domácu opatrovateľskú službu **nemožno poskytovať fyzickej osobe, ktorej je nariadená karanténa pre podozrenie z nákazy prenosnou chorobou a pri ochorení touto nákazou**

Ak je život a zdravie tejto fyzickej osoby vážne ohrozené v dôsledku nemožnosti poskytnutia opatrovateľskej služby počas tejto doby karantény a potrebnú osobnú pomoc nevie alebo nemôže poskytnúť rodina alebo iná osoba žijúca v domácnosti klienta v karanténe, je potrebné zabezpečiť tejto osobe poskytovanie ústavnej zdravotnej starostlivosti.

***9.2. Samotný klient, ktorý prišiel do kontaktu s chorým alebo osobou bez príznakov ale s potvrdenou infekciou COVID-19,*** *môže byť bez príznakov tohto ochorenia (ale rizikový pre svoje okolie, lebo je nosičom infekcie) alebo s príznakmi. V prípade ľahkej formy môže zostať v domácej izolácii t. j. naďalej vyžadujúci sociálnu službu. Pri stredne ťažkej alebo ťažkej forme , alebo z dôvodov sociálneho statusu domácnosti a kognitívneho stavu klienta môže byť hospitalizovaný v zdravotníckom zariadení po dobu minimálne 14 dní, ak lekár a/alebo RÚVZ neurčí inak.*

*9.3 Z dôvodu špecifických nárokov na materiálno-technické, personálne a organizačné zabezpečenie terénnej sociálnej služby v prípade domácej izolácie klienta v súvislosti s COVID-19 poskytovateľ terénnych sociálnych služieb navyše:*

* *zmapuje situáciu klientov - vytipuje osamelo žijúcich klientov, ktorí nemajú rodinu, alebo rodina žije ďaleko a nemôže zabezpečiť starostlivosť po dobu prípadnej domácej izolácie, o pripraví zoznamy a kontakty s potrebnými informáciami pre záchranárov,*
* *zmapuje a spíše rozsah nevyhnutnej starostlivosti, bez ktorej sa klient nezaobíde,*
* *v prípade rodín, ktoré môžu zabezpečiť starostlivosť o izolovaného klienta, sa s nimi dohodne na prevzatí starostlivosti v prípade nevyhnutnosti, ale vždy po konzultácii s príslušným RÚVZ,*
* *písomne informuje klientov, prípadne ošetrujúce a opatrujúce osoby, ako bude prebiehať poskytovanie služby v prípade obmedzenia prevádzky z dôvodu choroby / domácej izolácie personálu.*

*9.4 Postup pri poskytovaní starostlivosti v prípade domácej izolácie nariadenej klientovi:*

* *S klientom je prerokovaný spôsob poskytovania starostlivosti počas jeho domácej izolácie. Formalizovaná domáca starostlivosť nemôže byť poskytovaná, ak klient s mimoriadnym režimom (rozsah starostlivosti, používanie ochranných prostriedkov, používanie dezinfekcie) nesúhlasí alebo jeho rodina nevie zabezpečiť potrebnú starostlivosť pre klienta.. V takom prípade má byť klient prevezený do zdravotníckeho zariadenia podľa vyššie uvedených inštrukcií;*
* *ak sú ochranné osobné pracovné prostriedky (masky, rukavice, plášte, návleky, dezinfekcia k dispozícii v domácnosti, tak klient v prítomnosti pracovníka terénnej sociálnej služby používa rúško, ak je to možné (ak nemá ťažkosti s dýchaním); o sú zabezpečované základné úkony ako strava, dovoz obedov a nákupy, nevyhnutná osobná hygiena, zabezpečenie nevyhnutných liekov, základné nevyhnutné ošetrenie šatstva, upratovanie, chôdza podľa indikácie lekára (nevychádzať však mimo domácnosť), na nákupy sa nepoužívajú opakovane tie isté tašky, s ktorými prišiel do kontaktu chorý; o nie je realizované veľké upratovanie, sprevádzanie na vyšetrenia, ani do zariadení pedikúry, holičstva, kaderníctva a pod., preprava klienta automobilom poskytovateľa;*
* *kde je to možné, je dovoz obedov vykonávaný bez kontaktu s klientom (výmena nosičov jedál pri dverách), obdobne sú zabezpečované nákupy ako samostatný úkon (pri mobilných klientoch v dobrom stave s dobrou mobilitou);*
* *manipulácia s táckami s jedlom má byť vykonávaná v 2 rukaviciach, obedár (resp. ideálne prenos obedov v jednorazových obedových boxoch) je prevážaný oddelene od ostatných nosičov jedál a je potrebné ho samostatne umývať a dezinfikovať podľa pracovných postupov zariadenia, ktoré má vypracované (RÚVZ je konzultant, ale postup pripraví príslušné zariadenie avšak ak nemajú postupy, RÚVZ pomôže pri ich vypracovaní).*
* *úkony starostlivosti sú vykonávané v ochranných prostriedkoch (respirátor, ochranné okuliare, rukavice, jednorazový plášť), je dôležité, aby sa vykonávala hygienická dezinfekcia rúk dezinfekčným prostriedkom;*
* *na použité ochranné prostriedky má poskytovateľ špeciálny box na nebezpečný odpad, ktorý je umiestnený v byte klienta pri vchodových dverách a označený ako biohazard alebo biologický materiál. Likvidácia nebezpečného odpadu sa zabezpečí podľa pracovných postupov zariadenia, ev. podľa prevádzkového poriadku poskytovateľa sociálnej služby. o bielizeň je do práčovne prevážaná v špeciálnych uzatvárateľných nepriepustných vreciach (napr. vákuových vreciach). Manipulácia s bielizňou prebieha za použitia ochranných prostriedkov podľa prevádzkového poriadku práčovne.*

*9.5 V prípade, že pracovník terénnej sociálnej služby (vrátane domácej opatrovateľskej služby) príde do kontaktu s klientom podozrivým na vírusové ochorenie COVID-19, ak nemá osobné ochranné prostriedky, bezodkladne opustí priestory v ktorých sa klient nachádza a s klientom komunikuje zo vzdialenosti väčšej ako 2 metre, alebo telefonicky. Pracovník sa vyhne kontaktu s ďalšími osobami, ak je to možné a bezodkladne informuje nadriadeného pracovníka a kontaktuje svojho všeobecného lekára pre dospelých alebo v prípade nedostupnosti príslušný RÚVZ.*

***9.6 V prípade, že je klient v domácej izolácii a nie je možné prerušiť osobnú starostlivosť o neho v domácnosti****, personál je vybavený jednorazovými pomôckami určenými pre prácu so suspektným alebo s potvrdeným ochorením COVID-19. Pracovník terénnej sociálnej služby je poučený podľa vnútorných predpisov poskytovateľa sociálnej služby a pokynov RÚVZ. Jednorazové pomôcky musia byť bezpečne likvidované ihneď po použití v nádobe na to určenej a označenej biohazard alebo biologický odpad. Ak nie sú k dispozícii jednorazové pomôcky určené pre prácu s COVID-19 a nemožno tak zaistiť dostatočnú ochranu personálu, musí byť klient v spolupráci s RÚVZ a krajským operačným strediskom záchrannej zdravotnej služby odoslaný sanitkou vybavenou na prevoz infekčného pacienta do zdravotníckeho zariadenia a hospitalizovaný. Izoláciu klientov a pracovníkov sociálnej služby a ďalších kontaktov vyhodnotí a usmerní príslušný RÚVZ. Izolovaní sú všetci pracovníci a ďalšie osoby, ktoré s chorým klientom prišli do kontaktu bez zodpovedajúcich ochranných prostriedkov, a to podľa pokynov RÚVZ v domácej izolácii alebo v zdravotníckom zariadení (podľa klinického stavu a sociálneho statusu domácnosti).*

*9.7 Po dohode s klientom* sa v obmedzenom rozsahu umožní poskytovanie opatrovateľskej služby aj v karanténe s podozrením, alebo potvrdením nákazy vírusom COVID-19, napr. na nákup potravín, donášku jedla, zabezpečenie liekov a pod.

***Poskytovatelia terénnej sociálnej služby sú povinní zabezpečiť zamestnancom ochranné osobné prostriedky.***

**Článok 11**

**Manipulácia s odpadom**

11.1 Všetok odpad, s ktorým bola nakazená osoba v styku, vrátane použitých vreckoviek, inkontinenčných podložiek a ďalších predmetov znečistených telesnými tekutinami, má byť vložený do plastových vriec na odpad a zviazaný. Plastové vrecia, ktoré sú používané pre tento druh odpadu, musia mať maximálny objem 0,1 m3 a silu minimálne 0,1 mm. Tento odpad je povinnosť zatriediť do kategórie nebezpečný a v súlade s legislatívou s ním nakladať.

**Článok 12**

**Zloženie krízového tímu a dôležité kontakty**

12.1 Za účelom zabezpečenia preventívnych, a v prípade potreby aj represívnych opatrení v súvislosti so  šírením ochorenia COVID-19 v obci, ako aj zabezpečenia realizácie plánu krízových opatrení, štatutárny zástupca obce menuje vybraných zamestnancov za členov krízového tímu. Zoznam členov krízového tímu tvorí prílohu č. 1 tejto smernice.

12.2 V prípade potreby budú do pracovnej skupiny prizvaní aj iní zamestnanci obce prípadne externí odborníci.

**TRETIA ČASŤ**

**ZÁVEREČNÉ USTANOVENIA**

1. Metodický pokyn je záväzný pre všetkých zamestnancov, ktorí sú povinní sa s ním preukázateľne oboznámiť.

2. Kontrolou jeho dodržiavania a realizovania sú poverení a zodpovední vedúci zamestnanci.

3. Metodický pokyn nadobúda platnosť dňom vydania. V tlačenej podobe je uložený k nahliadnutiu a k dispozícii:

a) v kancelárii štatutárneho zástupcu obce,

b) v kancelárii vedúceho sociálneho úseku,

c) na nástenke obce.

4. Metodický pokyn) je zverejnený na webovom sídle obce, najneskôr do 7. mája 2020.

# Zoznam príloh

Príloha č. 1 Zoznam a kontakty členov krízového tímu a iné dôležité kontakty

Príloha č. 2 Protokol postupu pre prípad podozrenia nákazy pri poskytovaní opatrovateľskej služby v domácnosti klienta

Príloha č. 3 Záznam z výkonov preventívnych opatrení k zabráneniu šírenia Koronavírusu s použitím dezinfekčných prostriedkov (opatrovateľka)

Príloha č. 1

**Zoznam a kontakty členov krízového tímu a iné dôležité kontakty**

|  |  |  |  |
| --- | --- | --- | --- |
| **Meno**  | **Telefón** | **E – mail** | **Podpis** |
| Predseda Štefan Mladý | 0948473727 | vieskanz@azet.sk |  |
| Ivan MLadý | 037-6334560 | vieskanz@azet.sk |  |
| Miroslav Mladý  | 037-6334560 | vieskanz@azet.sk |  |
| Ing. Juraj Mladý | 037-6334560 | vieskanz@azet.sk |  |
| Peter Frajka | 037-6334560 | vieskanz@azet.sk |  |
| Mgr.Monika Badová | 037-6334560 | vieskanz@azet.sk |  |

**Kontaktná osoba na odpovedanie otázok:**

**Dohodnutá forma komunikácie** (informovanosti zamestnancov/rodinných príslušníkov): telefonická, emailová – s dôrazom na zníženie paniky

**Kontakty, RÚVZ, lekári**

|  |  |
| --- | --- |
| **Meno / názov** | **Telefón / E-mail** |
| **ošetrujúci lekár MUDr. Jakubovič**  | **0905240075** |
| **RÚVZ** Nitra  | **0948495936** |
| **Úrad verejného zdravotníctva Slovenskej republiky** | 0917 222 682novykoronavirus@uvzsr.sk |
| **Národné referenčné centrum zdravotníckych informácii** | **0800 221 234** |

Príloha č. 2

**Protokol postupu**

**(v prípade podozrenia nákazy pri poskytovaní opatrovateľskej služby v domácnosti klienta)**

|  |  |
| --- | --- |
| **Úkon** | **Zodpovedný** |
| 1. Zistenie osoby nakazenej virózou v domácnosti
 | Ktorýkoľvek zamestnanec okamžite nahlási vedeniu |
| 1. Kontaktovanie RÚVR, zriaďovateľa a zmluvného/príslušného všeobecného lekára
 | Riaditeľ alebo ním poverená osobaRÚVZ : tel. 0948 495 936Všeobecný lekár: podľa klienta |
| 1. Preventívne uzavretie domácnosti klienta, na ktorom boli príznaky ochorenia zistené, do izolácie
2. (nikto neodchádza ani neprichádza)
 | Príkaz vydá štatutárny zástupca obce |
| 1. Vyšetrenie klienta a opatrovateľky obce
 | Kontaktuje sa zmluvný lekár/príslušný všeobecný lekár, ktorý spoločne s RÚVZ zabezpečí testovanie osôb |
| 1. 14 dní karanténa v prípade, že nákaza nebola potvrdená
 | Nariadi RÚVZ  |
| 1. Informovanie opatrovníkov v prípade, že pri poskytovaní opatrovateľskej služby je klient, ktorý opatrovníka má . Informovanie rodinných príslušníkov klienta.
 | štatutár |
| 1. Zabezpečenie prania bielizne
 | Opatrovateľka |
| 1. Zabezpečenie nevyhnutných nákupov pre klienta
 | Opatrovateľka |
| 1. Poskytovanie najnutnejších a nevyhnutných zdravotných a opatrovateľských činností
 | Podľa stanoveného zoznamu nevyhnutných činností a podľa štandardu/dokumentu  |
| 1. Pribežné monitorovanie stavu klientov a zamestnancov z infekčného priestoru
 | Poverený zamestnanec obce, opatrovateľka |
| 1. Pravidelné stretnutia krízového tímu, priebežné vyhodnocovanie situácie, snaha o upokojenie neštandardnej situácie v areáli
 | Členovia krízového tímu |
| 1. Priebežné podávanie informácií a spolupráca s RÚVZ, Okresným úradom a mestom
 | Štatutárny zástupca obce |
| 1. Priebežné hygienické opatrenia
 | Podľa odporúčaní RÚVZ  |

 Príloha č. 3

|  |  |  |
| --- | --- | --- |
| **Domácnosť klienta** | **Opatrovateľka** |  |
| Záznam z výkonov preventívnych opatrení k zabráneniu šírenia COVID-19 s použitím dezinfekčný prostriedkov | Počet strán: 1 |

| **Dátum** | **Dezinfekcia podláh v izbách**PODPIS | **Dezinfekcia podláh****na chodbách**PODPIS | **Dezinfekcia vypínačov**PODPIS | **Dezinfekcia kľučiek WC,****izby, kúpeľne**PODPIS | **Dezinfekcia madiel**PODPIS | **Dezinfekcia kľučiek**PODPIS |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| Skontroloval:  | Dátum: |

1. Štandardné preventívne opatrenia zahŕňajú hygienu rúk; použitie OOPP, aby sa zabránilo priamemu kontaktu s krvou pacienta, telesnými tekutinami, sekrétmi (vrátane respiračných sekrétov) a poškodenou kožou. Umývanie rúk – mydlom, vodou a dezinfekčnými prípravkami na báze alkoholu
2. Dezinfekcia kľučiek sa týka (WC, izby, kúpeľne)
3. Madlá v kúpeľni a chodby

**Organizácia starostlivosti o zamestnancov a ďalšie osoby podieľajúce sa na starostlivosti**

|  |  |  |  |  |
| --- | --- | --- | --- | --- |
| **Opatrenia** | **termín** | **zodpovedá** | **splnené** |  |
| Vstupný zdravotnícky filter zamestnancov opatrovateľskej služby pred nástupom do práce, kde sa zisťuje cestovateľská anamnéza, príznaky respiračnej infekcie zamestnancov a osôb žijúcich v spoločnej domácnosti, v posledných 14 - dňoch |  |  |   |
| Je vytvorený zoznam psychologických intervencií pre ukľudnenie klientov, ich rodín, samotných zamestnancov. Vhodný je nácvik tzv. copingových stratégií na zvládanie stresu vedený sociálnym pracovníkom alebo psychológom alebo iným povereným pracovníkom a zopakovanie si základných vedomostí a informácií z krízovej intervencie. Všetci zamestnanci by mali prejsť preverením ovládania základných stratégií. |  |  |   |

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. Por. <https://www.employment.gov.sk/sk/koronavirus-pracovna-socialna-oblast/socialne-sluzby/> [↑](#footnote-ref-4)
5. Najmä Úradu verejného zdravotníctva SR <http://www.uvzsr.sk/index.php?option=com_content&view=category&layout=blog&id=250&Itemid=153> a Ministerstva zdravotníctva SR <https://www.korona.gov.sk/> [↑](#footnote-ref-5)
6. Všade tam, kde sa v texte používa pojem „zamestnanec“, myslí sa osoba mužského i ženského pohlavia [↑](#footnote-ref-6)
7. Por. <https://www.socia.sk/wp-content/uploads/2020/04/COVID_19_easyread_final.pdf> [↑](#footnote-ref-7)
8. Ďalšie užitočné informácie: <http://www.uvzsr.sk/index.php?option=com_content&view=article&id=4059:covid-19-dokladne-umyte-ruky-ochrania-zdravie&catid=250:koronavirus-2019-ncov&Itemid=153> [↑](#footnote-ref-8)
9. Inštruktážny leták: <http://www.uvzsr.sk/docs/letaky/Ruska_navod_letak.pdf> a fakty o tvárovom rúšku <http://www.uvzsr.sk/docs/letaky/Letak_fakty_o_rusku.pdf> [↑](#footnote-ref-9)
10. Výnimky sa týkajú aj detí do 2 rokov života. [↑](#footnote-ref-10)
11. https://www.employment.gov.sk/files/slovensky/rodina-socialna-pomoc/socialne-sluzby/uvzsr/zabezpecenie-ochrany-klientov-zss-personalu-zss-pocas-pandemie-covid-19-k-21-4-2020.pdf [↑](#footnote-ref-11)